Rugby | DF Malan
Donateurs en Borge
DF Malan se eerste rugbyspan het die afgelope vakansie ‘n toer na Namibië onderneem. Die toergroep het bestaan uit 24 seuns en is vergesel deur hul afrigters, mnre. Frikkie Welsh, Gerhard Jordaan en Bertus Enslin. Die seuns het wedstryde teen Elnatan Privaatskool, Windhoek Hoërskool, asook ‘n Uitnodigingspan van Windhoek gespeel. Die toergroep het o.a. Mariental, Stampriet, Lapa Lange Wildsplaas, Walvisbaai, Swakopmund en Windhoek besoek. Hulle het in Swakopmund met “Quads” baljaar en “Dune boarding” gedoen en mekaar met “go-carts” op die resiesbaan aangedurf. Hier het hulle het ook die bekende duin-7 uitgehardloop. So tussen die wedstryde en oefeninge deur het die seuns darem ook wild besigtig, op die Oranjerivier geroei en natuurlik aan biltong weggelê. In Windhoek het hulle by die bekende “Joe’s Beer House” rugby gekyk en aandete genuttig. Tydens hul verblyf by die Safari-Hotel in Windhoek is hulle elkeen ook met ‘n geheimsinnige ritueel ingelyf en almal was redelik bleek na die ervaring, maar wou nie uitpraat nie.
Die toer was van groot waarde, aangesien die samehorigheid van die groep sterk ontwikkel het en die meeste van die seuns vir die eerste keer ons landsgrense verlaat het.
Baie dankie aan almal wat deel gehad het om die toer so ‘n sukses te maak.
DF Malan se eerste rugbyspan toer hierdie Junie-vakansie na Namibië. Daar sal hulle te staan kom teen drie Namibiese rugbyspanne en ook die natuurskoon beleef. Die span gaan in Stampriet, Swakopmund en Windhoek aandoen. Om die toergeld te help dek, is daar kaartjies verkoop en die wenner kon ‘n jagnaweek vir vier mense in Richmond wen.
Die wenner kan 12 springbokke skiet en kry ook ‘n vetstertskaap by om wors mee te maak. Die wenner se kaartjie is op Saterdag 19 Mei tydens rustyd by die Oudsthoorn sportdag getrek. Marius Basson van Welgemoed is die wenner en sal binnekort saam met drie vriende na Richmond vertrek om sy wenbokke te skiet. Marius het self kinders in DF Malan gehad en ons wens hom ‘n goeie jagnaweek toe.
Op die foto is die eerstespan-afrigters saam met die gelukkige wenner, v.l.n.r: Frikkie Welsh, Marius Basson (wenner), Gerhard Jordaan en Bertus Enslin.
Voornemende Leerders Wye Wêreld
Aerobics Alumni Atletiek Aërobiese danse Aërobiese Fiksheid Dink-of-Sink Eisteddfod Fotografie Gimnastiek Herout Hokkie Karate Koor Krieket Kuns Kunsuitstalling Landloop Matriekuitslae 2012 Musiek Netbal Orkesfees Rugby Swem Veldskiet more tags Addisioneel Nuusonderwerpe
Vakkeuse - Graad 9
meer Kulturele Nuus
Interskole - Debat
DF-Kunstenaars blink weer uit!
Dee-Effers wys hul slag
DF Leerders presteer
meer Algemene Nuus